หุ้นสหรัฐปิดนิวไฮ/น้ำมัน,ทองคำลดลง
ดาวโจนส์ปิดพุ่ง 204.10 จุด ทำนิวไฮ รับทรัมป์ลงนามกระตุ้นเศรษฐกิจ ด้านราคาน้ำมันลดลง 61 เซนต์ ขณะที่ทองคำ ลบ 2.80 ดอลลาร์
29 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 30,403.97 จุด เพิ่มขึ้น 204.10 จุด หรือ +0.68% ขณะที่ดัชนี เอสแอนด์พี 500 ปิดที่ 3,735.36 จุด เพิ่มขึ้น 32.30 จุด หรือ +0.87% ส่วนดัชนี แนสแดค ปิดที่ 12,899.42 จุด เพิ่มขึ้น 94.69 จุด หรือ +0.74%
ดัชนีดาวโจนส์ตลาดหุ้นนิวยอร์กปิดพุ่งขึ้นทำนิวไฮเมื่อวันที่ 28 ธ.ค. ขณะที่ดัชนี เอสแอนด์พี 500 และ แนสแดค ปิดทำนิวไฮเช่นกัน ขานรับข่าวประธานาธิบดีโดนัลด์ ทรัมป์ ลงนามในมาตรการกระตุ้นเศรษฐกิจสหรัฐ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ ลดลง 61 เซนต์ ปิดที่ 47.62 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ ลดลง 43 เซนต์ ปิดที่ 50.86 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนกุมภาพันธ์ ลดลง 2.80 ดอลลาร์ ปิดที่ 1,880.40 ดอลลาร์ต่อออนซ์